Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 21 19/1994. (V. 31.) KHVM rendelet 2. §.
Paragraph Index: 583

21 19/1994. (V. 31.) KHVM rendelet 2. §. 1.1. Belterületi elsõrendû fõutak Az egyes városrészeket összekapcsoló, nagy helyi forgalmat levezetõ közutak. Forgalmi csomópontjai általában szintbeniek és jelzõlámpával szabályozottak (több csomópont esetén összehangolt szabályozással). A megállás és várakozás általában csak külön leállósávban engedélyezett, kapubejáró létesítése, új út építése, illetve korszerûsítése esetén (kivéve a településszerkezet és a beépítettség kötöttségeit, történelmi belvárosok adottságait) nem engedélyezett. A tömegközlekedési járatok megállóhelyei a forgalmi sávoktól elkülönítettek. 1.2. Belterületi másodrendû fõutak Az egyes városi alközpontok egymás közötti (jelentõs) forgalmát levezetõ közutak. Forgalmi csomópontjai szabályozottak. A várakozás általában külön leállósávban megengedett. 1.3. Belterületi gyûjtõutak A település lakó- és kiszolgáló útjainak forgalmát öszszegyûjtve vezetik a település fõúthálózatára. 1.4. Belterületi kiszolgáló és lakóutak 1.4.1. A kiszolgáló utak a települések belterületének a lakófunkciótól eltérõ rendeltetésû területeinek forgalmát lebonyolító közutak. Idetartoznak: — a szervizutak — általában a fõutak mellett elhelyezkedõ egyirányú utak, amelyek a mellettük lévõ területek: üzletek, szolgáltató intézmények (pl. benzinkutak, szervizek stb.) kiszolgálását biztosítják, — az iparterületi és a mezõgazdasági belterületi közutak (általában nehéz- és lassújármû forgalmat bonyolítanak le), — egyéb kiszolgáló utak (intézmények, szabadidõ-, sport-, kulturális és egyéb zöldterületek kiszolgálását biztosító közutak). 1.4.2. A lakóutak a települések belterületének alapfunkcióját, a lakófunkciót kiszolgáló közutak, a lakótelepek és lakótömbök belsõ forgalmát bonyolítják le.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes